లోహ, ఆటో షేర్ల జోరు..
- సెన్సెక్స్‌ 457 పాయింట్లు హైజంప్‌
ముంబయి : అంతర్జాతీయ పరిణామాల మద్దతుతో గురువారం మార్కెట్లు భారీగా పెరిగాయి. యూరోపియన్‌ సెంట్రల్‌ బ్యాంకు ఆస్తుల కొనుగోలు ప్రక్రియను కొనసాగించనుందన్న వార్తలకు తోడు వాల్‌స్ట్రీల్‌ రికార్డు స్థాయిలో ర్యాలీ చేయడంతో భారత మార్కెట్లకు మద్దతు లభించింది. ఈ నేపథ్యంలోనే లోహ, ఆటో షేర్ల ర్యాలీతో బీఎస్‌ఈ సెన్సెక్స్‌ 457.41 పాయింట్లు లేదా 1.75 శాతం రాణించి 26,694కు చేరింది. నేషనల్‌ స్టాక్‌ ఎక్సేంజీ నిఫ్టీ 144.8 పాయింట్లు లేదా 1.79 శాతం పెరిగి 8,246.85 వద్ద ముగిసింది.బీఎస్‌ఈలో రంగాల వారిగా లోహ సూచీ అత్యధికంగా 2.93 శాతం పెరిగింది. ఆటో సూచీ 2.63 శాతం, మౌలిక వసతులు 1.87 శాతం, ఐటి 1.74 శాతం చొప్పున రాణించి మార్కెట్లకు మద్దతుగా నిలిచాయి. సెన్సెక్స్‌్‌-30లో టాటా స్టీల్‌ 4.62 శాతం, టాటా మోటార్స్‌ 3.6 శాతం, అదాని పోర్టుల్స 3.3 శాతం, బజాజ్‌ ఆటో 2.77 శాతం, హీరో మోటో కార్ప్‌ 2.53 శాతం చొప్పున అధిక లాభాలు సాదించిన వాటిలో ముందు వరసలో ఉన్నాయి. కాగా ఎన్‌టిపిసి ఒక్క సూచీ మాత్రమే 0.06 శాతం నష్ట పోయింది. ఆసియన్‌ మార్కెట్లు నెల గరిష్టానికి చేరాయి.
మీ స్నేహితులకు రికమెండ్ చెయ్యండి